Plougerne -- « Pezh diwezhañ Ar Vro Bagan, « Divroañ », a gont divroadegoù ar Vretoned etrezek mengleuzioù Trelaze e-kichen Angers, Bro Arc'hantina, Kanada, Kreisteiz Bro-C'hall, ha Pariz. N'o deus ket kavet bep tro an eürusted edont o klask. E-keit-se e teu estrenien da glask labour e Breizh, lod all da glask repu dirak ar  brezelioù hag ar faskourien. Lod eus ar Vretoned a zistro d'o bro, da zont war o leve... Lod all abalamour ez eus deut skiant dezho e oant Bretoned (dre labour Alan Stivell ha reoù all...). Dont a ra estrenien da Vreizh e-giz e pep lec'h en Europa. A bep bro. Klevet o deus anv eus Europa, an Eldorado nevez. Da echuiñ ar pezh e weler tri istor : Bretoned a ro bod da dud diavaez-bro a oa o kuzhat : repuidi Bro-Euskadi, Sakinat Amiralieva hag he merc'h Patimat ha labourerien ar Mali e Montforzh e-kichen Roazhon.  Evel Antigon e Bro-Hellaz eo bet savet ar Vretoned a-enep "lezenn ar Roue", evit difenn tud divro ha dibaper » eme AVB. Lezenn ar Roue ? Lezenn ar Republik eo ez eo ! Tud dibaper, 'zo tud er-maez lezenn, n'eo ket ?  Diouzh e du, Padrig an Habask (Al Lanv 123 p. 28) a gont e vez diskouezet er pezh « levezon ar relijion war vuhez an dud, an Iliz dre vras mirour o koll he c'hrog tamm-ha-tamm », ha pelloc'h « Gant ar sikour denel en estrenvro e tigor hentoù nevez d'an divroañ a youl vat, mont war ziazezoù  denel ha n'eo ket mui relijiel da sikour an nesañ ». An Dengarouriezh (l'Humanisme) a gemer lec'h ar feiz kristen e spered ar Vretoned. Netra a nevez. Ar meni Dengarouriezh kleizelour-se politically correct penn-da-benn a zo gouleviet a bell 'zo gant ar skol, an holl meziennoù bras, hag ar braz eus ar veleien 'war-an-a-raok' abaoe brizhdispac'h 68.  Met ne seblant ket ar pezh - n'ouzon ket, n'on ket aet da welout - ober anv eus ar c'hudennoù a savas e Breizh diwar enbroerezh a-gozh gallaoued war hon  tiriad : enteuzadur hor bro er bloc'had gall, koll hor frankizioù, diskar ar yezh hag hon armerzh. Ne seblant ket ar pezh ober anv eus ar c'hudennoù a sav er mare-mañ gant niver ar vuzulmiz hag o paotaat er vro, karterioù a-bezh dindan o dalc'h, hag a sav moskeennoù bras e Gwened hag en Naoned. Ne seblant ket ar pezh ober anv eus dazont hor broadelezh en ur Vreizh metiset. Ni eo an dud divro en hor bro, ha dibaper, pa vez nac'het ouzhimp hor broadelezh dre al lezennoù... ha dre ur gealiadurezh kleizelour  c'hwegonteizhat kaset war-raok e diabarzh emsav ar brezhoneg e-unan.        http://kannadig.pagesperso-orange.fr/  .